
Posidonia oceanica (Linnaeus), Delile, 1813 és una fanerógama marina endémica del 
Mediterrani que proporciona gran quantitat de serveis ecosistèmics 1 és clau per a la 
conservació de la biodiversitat. Com la majoria de la vegetació marina está en greu 
recessió. Una de les principals amenaces que afecten aquesta planta, juntament amb 
l'eutrofització i l'escalfament global, és el fondeig incontrolat. En aquest estudi fem 
una avaluació de l'estat de conservació de la praderia de P. oceanica situada davant 
la platja de s'Arenal a la badia de Portocolom afectada per fondeig incontrolat. La 
mitjana del percentatge de cobertura entre una fondària de 2 i 4.8 metres va ser de 
44.2 + 13.6 90, cobertures inferiors a les reportades anteriorment per aquesta zona. 
Les densitats van variar entre 392 i 576 feixos/m", amb una mitjana de 508 £ 31 
feixos/m". Aquesta praderia té molt baixa densitat, o densitat anormal, indicant que 
està sotmesa a pressions que posen en perill el seu estat de conservació. Vam poder 
estimar el nombre de feixos arrabassats per una àncora d'un vaixell d'uns 15 metres 
d'eslora, que va ser de 165 + 31 feixos. Aquesta praderia necessitaria 5 anys en 
condicions òptimes per poder recolonitzar l'àrea arrabassada per aquesta àncora. Una 
estima del carboni alliberat per l'efecte del fondeig d'aquesta àncora revelaria que 
915 g de carboni quedaria disponible i podria ser alliberat a l'atmosfera. 

Paraules clau: Posidonia oceanica, planta marina, Portocolom, conservació, 
fondeig incontrolat, ecologia marina. 


CONSERVATION STATUS OF POSIDONIA OCEANICA (LINNAEUS), DELILE, 
1813 MEADOWS IN PORTOCOLOM BAY (MAJORCA). Posidonia oceanica 
(Linnaeus), Delile, 1813 1s an endemic Mediterranean seagrass that provides multiple 
ecosystem services and is a key species for biodiversity conservation. Like most 
submerged vegetation, this key habitat is regressing alarmingly. One of the main 
threats affecting this seagrass, together with eutrophication and global warming, is 
uncontrolled anchoring. Here, we evaluate the conservation status of the P. oceanica 
meadow in front of s'Arenal beach in Portocolom Bay that is affected by 
uncontrolled anchoring. The mean cover percentage at depths betvveen 2 and 4.8 
meters was 44.2 + 13.6 90, lower than previously reported for this area. Densities 
varied between 392 and 576 shoots/m?, with an average of 508 + 31 shoots/m". This 
is a very low, or even an abnormal, density, indicating that this meadow is subject to 
pressures that are threatening its conservation. We could estimate the number of 
shoots that were torn off by the action of anchoring of a 15 m long boat: 165 + 31 
shoots. This meadow would require 5 years of optimal conditions to be able to 
recolonize the area removed by the action of this anchoring. An estimate of the 
carbon released by the action of this anchoring was 915 g of carbon that could 
become available and could be released to the atmosphere. 

Keywords: Posidonia oceanica, seagrass, Portocolom, conservation, uncontrolled 
anchoring, marine ecology. 

Introducció 
La fanerógama marina posidònia 
(Posidonia oceanica) és una planta 


endèmica de la Mediterrània, és a dir, 
només es troba en aquest mar. La seva 
presencia es restringeix en el pis 
infralitoral, des de la superfície fins els 40 
metres de fondària. Com a planta marina 
que és, cal destacar la seva capacitat de 
formar extenses praderies que constitueixen 
una de les comunitats més productives del 
ecosistema litoral ateses la seva elevada 
producció primària, la fauna resident que 
alberga, la seva funció com a refugi 
d'alevins, juvenils 1 adults de nombroses 
especies de peixos, algunes d'elles d'interès 
comercial, 1 la seva capacitat per exportar 
matèria orgànica mitjançant les seves restes 
mortes. Aquestes praderies es coneixen 
popularment com alguers, o es negre. 
Balears és la comunitat autònoma que 
posseeix major superfície de praderies de P. 
oceanica, concretament un 50% del total 
inventariat a l'Estat. El 40% de aquests es 
troben dins àrees incloses a la Xarxa Natura 
2000, com és el cas de la praderia de 
Portocolom catalogada com a Lloc 
d'Interès Comunitari (LIC) ES5310099. 
Les praderies de Posidonia oceanica o 
alguers són habitats prioritaris. Donen un 
gran nombre de serveis ecosistèmics, com 
per exemple oxigenació de les aigües 
(Duarte et al., 2000), captació de carboni 
(Duarte et al., 2005), donar hàbitat a un 
gran nombre d'espècies (Duarte ef al., 
2000), protegir enfront de —V'erosió 


costanera, afavorir la retenció de partícules 
1 esmorteir la força de les onades (Hendriks 
et al., 2008; 2010), entre d'altres. 

Les praderies de posidònia estan en 
alarmant recessió a tota la Mediterrània, al 
igual que la majoria de plantes marines 
(Orth et al., 2007; Waycott et al., 2009), a 
pesar de tots els esforços que s'han realitzat 
tant a nivell comunitari, com nacional o 
regional. A nivell europeu, cal destacar la 
inclusió de les praderies de posidònia com a 
habitat prioritari (habitat 1120) a la 
Directiva Habitat (Directiva 92/43/CEE). 
L'objectiu global de la Directiva hàbitats, 
és contribuir a garantir la biodiversitat 
mitjançant la conservació dels hàbitats 
naturals 1 de la fauna 1 flora silvestres en el 
territori europeu. Les principals amenaces 
de les praderies són: les obres marítimes, la 
contaminació de les aigües; l'eutrofització, 
el progressiu enfangament dels fons 
litorals, la regeneració i implantació 
artificial de platges, la incorrecta gestió en 
la neteja de les platges 1 el fondeig massiu 1 
incontrolat d'embarcacions de lleure. 

La badia de Portocolom, amb una 
extensió aproximada de 596.000 mí, 
constitueix un important port natural a la 
costa de llevant de Mallorca. La seva 
bocana, amb una amplària de 200 metres, 1 
la poca profunditat al seu interior (0.1-2 m 
als marges i raconades, 3-4 m a la zona 
central 1 fins a 11 m a la bocana) fa que 
l'intercanvi de les masses d'aigua de la 
badia amb l'exterior siguin de baixa 
intensitat 1 per tant el temps de residència 
dins el port és alt. Aquest fet disminueix la 

possibilitat de diluir els efectes de possibles 
abocaments. A més, la poca fondària fa que 
el port sigui especialment susceptible a 
l'escalfament. Aquestes dues 
característiques converteixen la badia en 
una zona amb poca capacitat 
d'esmorteiment dels impactes que pugui 
rebre. A hores d'ara, les principals fonts 
d'impacte identificades a Portocolom són 
les pérdues a la xarxa de clavegueram 1 
l'excessiu fondeig de vaixells, que es 
tradueixen en l'eutrofització de l'aigua del 
port. Una de les conseqüències de 
l'eutrofització és la disminució en la 
concentració d'oxigen, que pot arribar a 
nivells inferiors als necessaris per sustentar 
la vida marina (Vaquer-Sunyer i Duarte, 
2008). Dins la badia de Portocolom s'han 
documentat episodis de falta d'oxigen 
(hipoxia) a la zona de sa Bassa Nova 1 es 
preveu que amb l'escalfament global 
aquests episodis siguin més recurrents 
(Vaquer-Sunyer et al., 2012). Tant aquesta 
eutrofització com la resuspensió del 
sediment causada per les àncores dels 
vaixells provoquen una terbolesa de l'aigua 
que afecta a les comunitats de macròfits 
(com Posidonia oceanica), la regressió de 
les quals ja ha estat documentada a 
l'interior de la badia (Vicens, 1999), i que a 
la vegada suposa la desaparició 
d'importants zones de posta, refugi 1 
aliment de nombroses espècies de peixos. 
El fondeig incontrolat sobre les praderies de 
Posidonia oceanica té un impacte directe 
sobre aquestes poblacions, arrabassant 
trossos de la planta 1 fragmentant l'hàbitat 1 
la comunitat. Gran quantitat de vaixells 
aprofiten la dispersió de competències 1 la 
confusió legal actual per fondejar a aquesta 
zona, sobretot durant la nit, quan s'hi 
arriben a concentrar fins a 35 vaixells. De 
fet es un lloc que els darrers anys s'ha anat 
fent cada vegada més conegut entre els 
navegants, que el recomanen a fòrums 


públics com a lloc segur i on es pot 
fondejar sense pagar. Les pèrdues a la xarxa 
de clavegueram, a més, tenen efectes 
directes sobre la salubritat de l'aigua, 
havent-se detectat la presencia de 
coliformes fecals que podrien incorporar-se 
a la cadena trófica a través d'espècies 
detritívores (com per exemple les llisses). 

L'objectiu del present estudi és fer una 
avaluació de l'estat de conservació de la 
praderia de P. oceanica situada davant la 
platja de s'Arenal afectada per fondeig 
incontrolat. Actualment, les boies que 
delimiten la zona de bany de la platja de 
s'Arenal estan situades en el límit superior 
de la praderia de posidònia de manera que 
aquesta queda situada en la seva totalitat 
fora de la zona de bany. Al no existir cap 
tipus de control a la Zona, aquesta praderia 
es troba en un alt risc de degradació 
continuada per efecte de les ancores que 
posa en perill la seva conservació. 


Material i mètodes 


Es va estimar el percentatge de 
cobertura de la praderia de Posidonia 
oceanica de la platja de s'Arenal de 
Portocolom 1 les seves densitats, a les zones 
on la praderia no estava fragmentada, 
mitjançant busseig científic de 2 
bussejadors el dia 31 de maig del 2017. 
Durant el mostreig es van poder apreciar els 
efectes del fondeig incontrolat sobre la 
praderia, amb un total de 5 iots de grans 
dimensions fondejats sobre la praderia (Fig. 


1). 
Característiques de la zona d'estudi 


La badia de Portocolom té una praderia 
de posidònia que s'estén des de la Cova de 
ses Llisses fins a sa Punta de Ses Crestes, 
ocupant una superfície de 94.721 m’. 

Fig. 1. Ancora de grans dimensions arrabassant 
Posidonia oceanica ( 31/05/2017). 

Fig. 1. Anchor removing Posidonia oceanica 
(31% May 2017). 


Aquesta praderia forma part del LIC 
ES5310099 Portocolom, la qualitat 1 
importància del qual es basa principalment 
en la presencia de l'hàbitat prioritari 1120 
praderies de posidònia de l'annex I de la 
Directiva 92/42/CEE. L'extensió 1 àrea total 
d'aquesta praderia s'ha pogut estimar a 
partir de la cartografia bionómica de la 
badia de Portocolom (Fig. 2) (Reviriego ef 
al., 2013). 

El principal impacte que dificulta la 
conservació d'aquesta praderia és el 
fondeig incontrolat d'embarcacions degut a 
l'efecte de les àncores que arrabassen 
directament els feixos de posidònia pel seu 
impacte sobre la praderia quan fondegen 1 
treuen l'ancora. L'ordenació dels fondejos a 





la zona de servei portuari de la Badia de 
Portocolom és competència de l'ens públic 
Ports de les Illes Balears. Actualment 
existeixen tres sectors de camps de boies 
amb l'objectiu de regular el fondeig dins la 
badia: el sector II situat a la zona de Sa 
Bassa Nova, entre la desembocadura del 
torrent de Cas Corso 1 el Moll de 
S'Aviador; el sector I situat al NE de 
l'anterior, s'estén fins als voltants d'Es Moll 
1 el canal d'entrada, el sector III, situat a 
l'altra banda del canal d'entrada, a la zona 
d'Es Babo. 

La problemàtica del fondeig incontrolat 
sobre la praderia situada davant s' Arenal es 
va accentuar a partir de l'any 2012 després 
de la implantació dels camps de boies I i 
II. Fins aquest any el fondeig 
d'embarcacions sols estava regulat al sector 
Il amb un camp de boies implantat per 
Ports dels Illes Balears 1 en règim 
d'explotació directa per aquest organisme. 
A partir del 2012, s'instal-len, amb 
l'informe favorable de la Comissió de Medi 
Ambient de les Illes Balears, els camps de 
boies dels sectors I 1 III (amb 40 1 25 boies, 
respectivament) que son gestionades pel 
Club Nàutic de Portocolom. Aquest fet ha 
motivat que moltes embarcacions que abans 
fondejaven lliurement a les zones I i III, 
s'hagin desplaçat a la zona que ocupa la 
praderia de P. oceanica davant s' Arenal. 

El fondeig incontrolat sobre la praderia 
situada davant s'Arenal, ja està recollit a 
l'informe sobre el Pla de vigilància que 
acompanya l'estudi d'avaluació de les 
repercussions ambientals en relació amb els 
objectius de conservació de la xarxa Natura 
2000 redactat per al Projecte d'implantació 
de camps de boies per fondeig en els 
sectors Li II de Portocolom (Revirigo et al., 
2013). En aquest informe es recull 
textualment que: "l'arrabassada dels feixos, 
en un lloc en el qual l'hidrodinamisme és 
poc intens, és atribuible al fondeig lliure 

Fig. 2. Cartografia bionòmica de la zona d'estudi de badia de Portocolom (Reviriego et al., 2013). 
Fig. 2. Bionomic cartography of the studied area in Portocolom Bay (Reviriego et al., 2013). 


amb àncora. De fet, es té constància que 
aquesta part de la praderia, situada just 
davant de s'Arenal des Homos, està sotmesa 
a una intensa pressió per aquest tipus de 
fondeig, especialment en els mesos d'estiu. 
La maniobra de deixar anar l'àncora sol fer- 
se preferentment sobre el fons de sorra 
situat just davant de la platja, entre aquesta 
1 la praderia, però l'espai disponible no 
resulta suficient per l'afluència 
d'embarcacions en determinats moments, de 
manera que moltes embarcacions ocupen 
progressivament altres tipus de fons menys 
desitjables per als usuaris que el fons de 
sorra blanca, com els fons de praderia”. 


Cobertura de la praderia 

Mitjançant busseig científic es van 
realitzar 3 transsectes longitudinals a la 
platja de s'Arenal per mesurar la cobertura 


de la praderia de P. oceanica. Es van 
prendre les boies que delimiten la zona de 
bany com a referència. Des de la boia amb 
un rumb de 160° (sud-est) fins a un total de 
50 m (Fig. 3), es van anar anotant els 
diferents hàbitats del transsecte 1 la 
distància total que ocupaven amb una 
amplada d'un metre (Fig. 3). S'ha calculat 
la cobertura total de cada tipus d'hàbitat als 
diferents transsectes, prenent un metre 
d'amplada 1 les distàncies mesurades a la 
cinta mètrica (Fig. 4). 


Densitat de feixos 

Es va mesurar la densitat de feixos de la 
pradera a les zones de posidònia amb un 
quadrant de 50 x 50 cm (2500 cm"), dividit 
en 4 subquadrants, en un total de 6 
quadrants distribuits per als 3 transsectes 

Fig. 3. Fotografia aèria de (a) la badia de Portocolom i (b) la zona d'estudi davant la platja de 
s'Arenal de Portocolom amb els transsectes emprats per calcular la cobertura de la praderia de 
Posidonia oceanica. 


Fig. 3. Aerial photography from (a) Portocolom Bay and (b) study area in front of s'Arenal beach 
with transects used to calculate seagrass meadov cover. 

Fig. 4. Mostreig per determinar la cobertura de la praderia de P. oceanica. 





Fig. 4. Cover percentage sampling of P. oceanica meadows. 





Fig. 5. lots d'uns 35 metres fondejats sobre la praderia de P. oceanica al juliol del 2012. A la 


fotografia de la dreta s'aprecien restes de posidònia a la seva àncora. Fotografies: Salvem 


Portocolom. 


Fig. 5. 35 meters ships anchored on P. oceanica meadov in July 2012. In the photograph on the right 
the anchor of the boat has seagrass shoots that have been removed by anchoring. 


(Fig. 3). En cada quadrant es comptava el 
nombre total de feixos de la planta. 
Aquestes densitats s'han convertit en 
nombre de feixos per metre quadrat. 


Estima del nombre de feixos arrabassats 
per una de les àncores 

Es va estimar el nombre total de feixos 
arrabassats per una àncora que es va 
fotografiar durant la immersió duta a terme 
per realitzar aquest treball (Fig. 1). Per 
realitzar aquesta estima es varen tenir en 
compte les densitats de feixos de la praderia 
obtingudes mitjançant el comptatge dels 6 


quadrants de dimensions de 50 x 50 cm 
descrits a l'apartat anterior. L'estima de 
l'àrea de l'àncora de la Fig. 1 1 de la 
superfície de praderia afectada es va 
realitzar mitjançant analisis d'imatge. 
L'estima de les mesures es va realitzar amb 
un calibratge previ de les imatges 
considerant una amplada de fulla de 
posidònia de 0.8 cm. S'ha emprat una 
amplada de fulla de 0.8 cm enlloc d'emprar 
l cm per fer una estima conservativa (a la 
baixa) de l'àrea de l'àncora. 

Es va emprar el mateix mètode per 
estimar el gruix de sediment arrabassat per 

aquesta àncora. Amb la dada d'alçada de 
sediment exposada, degut a l'efecte del 
fondeig d'aquesta àncora, es va calcular la 
quantitat de carboni orgànic que quedava 
exposat 1 disponible a la columna d'aigua, 
emprant les taxes d'enterrament de carboni 
en aquesta praderia de P. oceanica 
reportades a l'estudi de Mazarrasa et al. 
(2017). Les autores d'aquest estudi estimen 
les taxes de deposició de carboni orgànic a 
diferents praderies de P. oceanica, entre 
elles la de Portocolom. Emprant les dades 
de la seva figura 2 on es veuen les 
concentracions de carboni orgànic a les 
diferents fondàries 1 la seva datació, s'ha 
calculat la correspondència del gruix de 
sediment arrabassat per aquesta àncora amb 
els anys en que es va depositar aquest 
sediment. El gruix de sediment, correspon 
al sediment acumulat des de l'any 1973 + 1 
any. Per calcular la quantitat de carboni 
orgànic que ha quedat exposat per acció del 
fondeig d'aquesta àncora s'han emprat les 
dades reportades a la taula 3 del treball de 
Mazarrasa et al. (2017) per després de l'any 
1970, de 64 g de carboni orgànic per m? i 
any. 


Resultats i discussió 


Cobertura de la praderia 

El percentatge de cobertura de la 
praderia de P. oceanica mesurat a partir del 
començament de la praderia de P. oceanica 
ha variat entre un 23.2 % 1 un 61.2 %, entre 
una fondària de 2 1 4.8 metres (taula 1). La 
mitjana de cobertura és d'un 44.2 + 13.6 %. 
Aquestes dades de cobertura són inferiors a 
les reportades anteriorment per aquesta 
zona, on el Centre Balear de Biologia 
Aplicada (CBBA) va trobar unes cobertures 
que van variar entre el 58.5 £ 7.2 % al maig 
del 2012 1 el 71.3 + 10.9 % a l'octubre del 
2013 (Revirigo et al., 2013). També són 


inferiors a les cobertures reportades per 
Marbà et al. (2007) del 76.890 de cobertura 
de praderies de P. oceanica a una fondària 
de 6.5 m al setembre del 2005. Aquestes 
dades mostren una cobertura molt baixa 
segons Montefalcone et al. (2006a) que 
classifica les praderies amb una cobertura 
menor al 6590 com a praderies de baixa 
cobertura. 

Aquests percentatges de cobertura tan 
baixos trobats durant el present estudi es 
poden deure al fondeig incontrolat 
d'embarcacions a la zona, que s'ha vist 
incrementat de forma notable des de la 
instal-lació d'un camp de boies a la zona 
d'es Babo l'any 2012 on abans es fondejava 
de forma lliure. Aquest camp de boies ha 
desplaçat la pressió del fondeig de la zona 
del Babo, amb fons arenosos 1 sense 
presència de la fanerògama marina P. 
oceanica, a aquesta zona amb la darrera 
praderia de P. oceanica de la badia de 
Portocolom. 


Densitat de feixos 

S'han mesurat les densitats de feixos en 
un total de 6 quadrants entre 2 1 4.8 metres 
de fondària en zones on la praderia no 
estava fragmentada, representant l'estat de 
la praderia sense tenir en compte el 
percentatge de cobertura. Les densitats han 
variat entre 392 i 576 feixos/m”, amb una 
mitjana de 508 + 31 feixos/m”. Aquestes 
densitats són comprables amb altres 
densitats mesurades anteriorment en 
aquesta zona de la badia, on el CBBA va 
mesurar densitats entre 350 25 1 462 + 25 
feixos/m" entre els anys 2012 i 2013 a 4.6 
metres de fondària (Revirigo et al., 2013) 1 
l'Institut Mediterrani d'Estudis Avançats 
(IMEDEA) va mesurar densitats de 435 + 
53 feixos/m" entre els anys 2001 i 2005 a 
6.4 metres de fondària (Marbà, comentari 
personal). 

Any Mes Transsecte 
2017 Maig Transsecte 1 
2017 Maig Transsecte 2 
2017 Maig Transsecte 3 
2017 Maig Mitjana 
2013 Octubre 

2013 Juny 

2012 Maig 

2005 Setembre 


PC (%) Referencia 

48.1 Aquest estudi 

23:2 Aquest estudi 

61.2 Aquest estudi 

44.2 + 13.6 Aquest estudi 
71.3+10.9 Reviriego et al., 2013 
62.6+44.5  Reviriego et al., 2013 
585+7.2 Reviriego et al., 2013 
76.8 Marbà et al., 2007 


Taula 1. Cobertura mesurada aquí als diferents transsectes i la seva mitjana, juntament amb dades de 
cobertura de la mateixa zona d'estudis anteriors (Marbà et al., 2007 1 Reviego et al., 2013). PC: 


percentatge de cobertura. 


Table 1. Cover percentage from the present study, with its average, and in previous studies in the 
sampling area (Marba et al., 2007 and Reviego et al., 2013). P.C.: Cover percentage. 


Si es comparen aquestes densitats amb 
les escales de classificació de Pergent et al. 
(1995) 1 Pergent-Martini 1 Pergent (1996), 
aquesta praderia té molt baixa densitat, o 
densitat anormal, indicant que está sotmesa 
a pressions que posen en perill el seu estat 
de conservació. 

L'IMEDEA té una xarxa de seguiment 
de l'estat de poblacions de P. oceanica a les 
Illes Balears, amb dades des del 2001. A la 
badia de Portocolom no es va poder 
continuar aquest seguiment a la zona 
d'estudi degut que el fondeig incontrolat 
arrabassava les parcel-les de seguiment del 
estat de la població. Una de les parcel-les 
va ser clarament arrabassada per una 
àncora, entre l'octubre del 2005 1 l'agost de 
2007, mentre que les altres dues parcel.les 
no es van trobar, una va desaparèixer entre 
setembre del 2002 1 juliol del 2003 1 Paltra 
entre octubre del 2005 1 agost del 2007. No 
es pot confirmar amb total seguretat que la 
causa de la desaparició d'aquestes 2 
parcel-les sigui el fondeig incontrolat, però 
des de que les parcelles van ser 
traslladades a la zona de la bocana al agost 
del 2009 no s'han tornat a perdre, apuntant 
a que el fondeig incontrolat és la causa més 
probable de la desaparició de les parcel- les 
a la zona d'estudi. 


Estima del nombre de feixos arrabassats 
per una àncora 

Durant el mostreig es van poder 
observar 5 vaixells fondejats alhora sobre la 
praderia de P. oceanica. Es van fer 
fotografies d'una de les àncores que han 
permès fer una estima del nombre de feixos 
arrabassats (Fig. 1). S'ha estimat l'àrea del 
fragment arrabassat per l'àncora de la Fig. 
1, resultant amb una àrea de 3.249 + 64 cm" 
(57 x 57 cm, 0,325 + 0,006 m^). Emprant la 
mitjana de densitat de la praderia mesurada 
aquí, això suposaria que aquesta ancora va 
arrabassar 165 £ 31 feixos de P. oceanica. 
Si assumim que el radi de la clapa creada 
per l'acció de l'àncora és de 28.5 cm, i que 
la taxa de recolonització en condicions 
òptimes per zones rodejades per P. 
oceanica és de 6 cm/any (Marbà 1 Duarte, 
1998, Sintes et al., 2006), la praderia 
necessitaria 5 anys en condicions òptimes 
per poder recolonitzar l'àrea arrabassada 
per aquesta àncora. Estudis anteriors van 
estimar una mitjana de 34 feixos arrabassats 
per cada fondeig en vaixells de menors 
dimensions (Francour et al., 1999). 

El fondeig d'embarcacions sobre 
praderies de P. oceanica té un efecte 
dramàtic sobre les poblacions d'aquesta 
planta marina, reduint la seva densitat de 

feixos 1 cobertura (Montefalcone et al., 
2008). La importància ecològica d'aquesta 
planta marina es deu en gran part a la seva 
estructura tridimensional (Boudouresque ef 
al., 2006). L'acció repetida d'arrabassar 
feixos de posidònia pel fondeig incontrolat 
pot produir una modificació profunda de la 
seva bio-construcció (Montefalcone et al., 
2006b) i com a conseqüència, una reducció 
dels serveis ecosistèmics que proporciona 
(Montefalcone et al., 2008). 

Des de l'any 2012 el fondeig incontrolat 
d'embarcacions sobre la praderia de P. 
oceanica situada davant la platja de 
s'Arenal s'ha vist agreujat degut a la 
instal-lació dels camps de boies dels sectors 
I i IM, que ha propiciat que moltes 
embarcacions que abans fondejaven en les 
zones ara ocupades pels camps de boies 
s'hagin desplaçat a la Zona de la praderia de 
P. oceanica de davant s'Arenal (Fig. 5). La 
Fig. 3 mostra un iot d'uns 35 metres 
fondejat sobre la praderia de P. oceanica 1 
feixos arrabassats penjant de l'àncora una 
vegada recollida. 

Si es calcula la quantitat de carboni 
orgànic que queda exposada degut al efecte 
de àncora de la Fig. l, emprant les taxes 
d'enterrament de carboni en aquesta 
praderia de P. oceanica reportades al treball 
de Mazarrasa et al. (2017), s'estima que 
915 g de carboni orgànic són alliberats per 
el fondeig d'aquesta embarcació, carboni 
que queda disponible i podria ser alliberat a 
l'atmosfera, aquesta quantitat de carboni és 
equivalent a les emissions produides per un 
cotxe en recórrer 34 Rm. 


Agraiments 


Volem agrair a l'Ajuntament de 
Felanitx el finançament d'aquest estudi 1 el 
seu interès en la protecció de la Posidonia 
oceanica. Agraim els consells per al 


disseny del mostreig de Iris Hendriks 1 
Guillem Roca i a Núria Marbà per 
compartir amb nosaltres dades del 
seguiment poblacional de Posidonia 
oceanica dins la badia de Portocolom i els 
seus consells sobre l'estima dels efectes de 
l'ancoratge de l'àncora fotografiada. També 
volem agrair especialment a Benjamí 
Reviriego la seva ajuda desinteressada per 
compartir els seus coneixements sobre la 
zona d'estudi. 

